Omkring 50 nordjyske erhvervsfolk kom tirsdag aften på udebane, da de tog malerpenslen op og kastede sig ud som kunstnere.

Det er Rotary, der stod bag arrangementet, der fandt sted i Aabybro, hvor man havde alliereret sig med den lokale kunstner Henrik Busk. Han stod for at guide de mange fra forskellige steder i det nordjyske erhvervsliv igennem kunstens abc, hvorefter de blev sluppet løs med lærred og pensel. Og det skete i den gode sags tjeneste. For ud af anstregelserne kommer seks malerier, som nu bliver sat til salg hos Galleri Beck i Brønderslev. Håbet er, at salget fra værkerne kan indbringe en klækkelig sum til velgørenhed, og pengene skal gå til Kirkens Kors Hær i Aalborg.